Oppisand doen gestand aan sy naam, want dié strandhuis is sommer reg op die strand in Eersterivier geleë. Dis ideaal vir 'n wegbreek by die see. Op die ruim dek is daar 'n stel trappe wat jou tot by een van die mees ongerepte stukke kuslyn sal neem waar jy tussen die rotse en golwe kan ontspan.
Oppisand is die perfekte selfsorghuis vir 'n gesinsvakansie of romantiese wegbreek en dit bied gemaklike slaapplek vir 2 volwassenes en 4 kinders. Die stylvolle hoofslaapkamer bied ongelooflike uitsigte oor die oseaan. Die moderne en suite-badkamer beskik oor 'n bad, stort en toilet. Die kleiner tweede slaapkamer bevat 2 stapelbeddens wat di…
Oppisand is die perfekte selfsorghuis vir 'n gesinsvakansie of romantiese wegbreek en dit bied gemaklike slaapplek vir 2 volwassenes en 4 kinders. Die stylvolle hoofslaapkamer bied ongelooflike uitsigte oor die oseaan. Die moderne en suite-badkamer beskik oor 'n bad, stort en toilet. Die kleiner tweede slaapkamer bevat 2 stapelbeddens wat die perfekte slaapplek vir 4 kinders bied. Verder is daar ook 'n gesinsbadkamer met 'n stort en 'n bad.
Die huis spog met 'n luukse kombuis en opwaskamer wat ten volle toegerus is. Die res van die huis is ook pragtig ingerig en bied alles wat jy tydens jou wegbreek sal nodig kry. Ontspan luilekker op die bank terwyl jy die ongelooflike uitsigte vanuit die leefarea geniet of maak 'n knetterende vuurtjie in die kaggel as die weer jou verhoed om strand toe te gaan.
Die beste deel van Oppisand is die groot houtdek wat oor die strand uitkyk. Die braaiplek op die dek is perfek vir 'n familiekuier.
Ontdek die strand op jou voorstoep - daar is rotse om te klim, kristalhelder rotspoele om te verken, sandkastele om te bou en 'n verskeidenheid diertjies wat jonk en oud sal vermaak. Gaan swem 'n bietjie of maak lyn nat en spoel die sand onder die buitestort af voor jy weer op Oppisand se pragtige houtdek uitspan.
'n Bespreking by Oppisand sluit in:
Gaste wat na Oppisand gekyk het, het ook belangstelling getoon in die volgende lekke plekke:
Vanaf R3 365 per nag (vir 6 mense)
Eersterivierstrand 24, Eersterivierstrand, Tsitsikamma, 6309, Oos-Kaap